


Z A P I S N I K
9. sjednice Vijeća MO “Nadbiskup Antun Bauer“
održane dana 20. prosinca 2021. g. s početkom u 20.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Ante Barišić, Bojana Ivanišević i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočna  četiri člana/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 8. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 8. sjednice Vijeća MO.
Predsjednica Vijeća otvara raspravu o predloženom Dnevnom redu 9. sjednice Vijeća MO. Vijeća jednoglasno, bez rasprave, donosi sljedeći
                                                              DNEVNI  RED
1. [bookmark: _Hlk79581482]Prijedlog Zelenih otoka na području MO
1. Prometna problematika – smirivanje prometa, parkirališna mjesta
1. Terase ugostiteljskih objekata
1. Pitanja, prijedlozi i razno

Ad. 1.	Prijedlog Zelenih otoka na području MO – donošenje zaključka

Članovi Vijeća informirani su o Prijedlogu zelenih otoka na području našeg mjesnog odbora. Na lokaciji Vlaška 72 postavljeni su kontejneri za papir i staklo, ali nije postavljen kontejner za plastiku.  Nakon kraće rasprave jednoglasno je odlučeno da članovi vijeća podržavaju postavljanje kontejnera za plastiku, kako bi Zeleni otok bio kompletiran.

ZAKLJUČAK
o dopuni zelenih otoka

Vijeće mjesnog odbora „Nadbiskup Antun Bauer“ odlučilo je da se na lokaciji Vlaška 72 uz kontejner za papir i staklo postavi i kontejner za plastiku.

Članovi su raspravljali općenito o smeću, prevelikom broju spremnika za prikupljanje otpada na kućnom pragu, o smeću ostavljenom pored spremnika, te općenito o neinformiranosti građana o režimu odvoženja smeća. Većina pritužbi građana odnosi se na broj spremnika i smeće ostavljeno pored spremnika.

Građani u pravilu ne znaju kada se točno odvozi plastika, papir i ostalo. Žute vreće su stalno vidljive, iako se odvoze svakih dva tjedna. Neprihvatljivo je da je građanima potrebna aplikacija za praćenje odvoza smeća, jer mnogi ne koriste aplikacije.
Smatramo da bi spremnike za bio otpad trebalo dodati u postojeće zelene otoke, a pojedinačne spremnike za prikupljanje biootpada i papira na kućnom pragu ukloniti.
Predlaže se i češće pranje i čišćenje prostora oko pojedinačnih spremnika i zelenih otoka, obzirom da površine ispod i pored spremnika ostaju zaprljane i često s vidljivim ostatcima smeća.
Primijećeno je i znatno gomilanje smeća u blizini velikih skupina pojedinačnih spremnika (npr. u Martićevoj ulici na uglu s Tomašićevom ulicom, te kod svih zelenih otoka. Mišljenja smo da je potrebna češća kontrola i provjera odvoza smeća koje odlažu pravne osobe izvan spremnika.

Ad. 2.	Prometna problematika – smirivanje prometa, parkirališna mjesta

Članovi Vijeća raspravljali su ponovno o načinima i mogućnostima smirivanja prometa, ali i o nedostatku parkirnih mjesta za građane. Sve više parkirnih mjesta zauzeto je za institucije, tvrtke ili su na njima postavljene terase ugostiteljskih objekata. Vjerujemo da ni broj parkirališnih mjesta rezerviranih za osobe s invaliditetom ne odgovara stvarnim potrebama, obzirom da su ta mjesta vrlo često prazna. 
Članovi Vijeća dogovorili su da će se napraviti evidencija svih parkirališnih mjesta na području našeg MO, te ćemo shodno rezultatu popisa, odlučivati o daljnjim koracima.

Ad. 3.	Terase ugostiteljskih objekata

Članovi Vijeća ponovno su raspravljali o terasama ugostiteljskih objekata. Jedna od kritičnih terasa koja je ometala promet je već uklonjena (Fast food objekt Passage u Ratkajevom prolazu), te smo mišljenja da je protočnost prometa bitno veća nakon uklanjanja terase u Martićevoj ulici neposrednu prije Ratkajevog prolaza.

U sklopu evidentiranja i prebrojavanja parkirališnih mjesta (točka 2.) biti će napravljena i točna evidencija terasa, te će se shodno rezultatu odlučivati o daljnjim koracima.


Ad. 4. Razno

Vijećnica Bojana Ivanišević izvijestila je članove vijeća o situaciji s grafitima na pročeljima zgrada. Nakon kraće rasprave, članovi vijeća odlučili su da će jedna od slijedećih sjednica (veljača ili ožujak) biti tematski posvećena borbi protiv grafita. Želja vijeća je da na toj sjednici budu prisutni i predstavnici policije, komunalnog redarstva, kao i ostali dionici koji mogu pridonijeti što učinkovitijoj borbi protiv grafita.

Članovi Vijeća raspravljali su i o komunikaciji s građanima, koja trenutno postoji, ali je ograničena na agilnije građane koji sami nađu put do Vijeća ili vijećnika. Odlučeno je da će se pokušati informirati sugrađani o radu Vijeća MO i inicijativama, te da ćemo, kada to bude epidemiološki moguće i prihvatljivo, održavati dane otvorenih vrata, kao i redovita dežurstva.



Sjednica je završila u 21:00.
Zapisnik vodila: Goranka Tropčić Zekan


                                                                      Predsjednica Vijeća Mjesnog odbora
 „Nadbiskup Antun Bauer“     
[bookmark: _GoBack]                                                                                            Goranka Tropčić Zekan, v.r.


KLASA:  026- 02/21-002/2329
URBROJ:251-06-11-110-21-2 
Zagreb, 20. prosinca 2021.                                                                          

